*Príloha č. 4 súťažných podkladov - Kritérium na vyhodnotenie ponúk, pravidlá jeho uplatnenia*

**KRITÉRIUM NA VYHODNOTENIE PONÚK,**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

* 1. Komisia na vyhodnotenie ponúk prostredníctvom systému EKS automatizovaným spôsobom v súlade so zákonom vyhodnotí ponuky uchádzačov, ktoré neboli vylúčené, podľa kritéria na vyhodnotenie ponúk (ďalej len „kritérium“), určeného v oznámení o vyhlásení verejného obstarávania, v týchto súťažných podkladoch a na základe pravidiel jeho uplatnenia určených v týchto súťažných podkladoch.
  2. Kritérium na vyhodnotenie ponúk:

Jediným kritériom na vyhodnotenie ponúk v rámci jednotlivých časti predmetu zákazky je **navrhovaná maximálna cena celkom za dodanie požadovaného predmetu zákazky vajadrená v EUR s DPH**, uvedená v ponuke uchádzača, podľa prílohy č. 3 (Príloha č. 3 Vzor štruktúrovaného rozpočtu ceny – Pekárenské výrobky) týchto súťažných podkladov.

Celkové ceny za položky v EUR bez DPH / s DPH uvedené v ponuke uchádzača podľa prílohy č. 3 týchto súťažných podkladov musia byť zaokrúhlené na dve desatinné miesta.

29.3 Pravidlá na uplatnenie kritéria:

**Maximálna cena celkom za dodanie požadovaného predmetu zákazky vyjadrená v EUR s DPH**

Systém EKS automatizovane označí ponuku s najnižšou **maximálnou cenou celkom za dodanie požadovaného predmetu zákazky vyjadrenou v EUR s DPH** za prvú (úspešný uchádzač – prvý v poradí v rámci predmetu zákazky), ponuku s druhou najnižšou **maximálnou cenou celkom za dodanie požadovaného predmetu zákazky vyjadrenou v EUR s DPH** za druhú (prvý neúspešný uchádzač – druhý v poradí v rámci predmetu zákazky), ponuku s tretou najnižšou **maximálnou cenou celkom za dodanie požadovaného predmetu zákazky vyjadrenou v EUR s DPH** za tretiu (druhý neúspešný uchádzač – tretí v poradí v rámci predmetu zákazky), atď. a to na základe uchádzačom/uchádzačmi vyplneného návrhu na plnenie kritéria (Maximálna cena celkom za dodanie požadovaného predmetu zákazky vyjadrená v EUR s DPH) podľa šablóny s názvom „Hodnotiace kritériá“ uvedenej v rámci **šablóny/formuláru ponuky s názvom „Ponuka“ v systéme EKS v súlade s týmito súťažnými podkladmi** v rámci predmetu zákazky.

Komisia odporučí prijať ponuku uchádzača, ktorý vo svojej ponuke ponúkol/uviedol najnižšiu cenu, umiestnil sa v poradí na prvom mieste, splnil podmienky účasti a ktorého členovia komisie s právom vyhodnocovať ponuky (automatizovane s podporou systému EKS) označili zároveň za úspešného uchádzača.

V prípade rovnosti maximálnych cien celkom u viacerých uchádzačov v príslušnej časti predmetu zákazky rozhoduje o poradí uchádzačov:

Najnižšia cena celkom v EUR s DPH za položku č. 5 Vianočka balená 350 g (v rámci potravín – Pekárenské výrobky, prílohy č. 3 týchto súťažných podkladov).